อยากเห็นท้องฟ้าเป็นอย่างวันนั้น
รายชื่อตอน > ฤดูกาลที่ 2

| ตอนที่ | วันที่ออกอากาศ | ตอน | กำกับการแสดง | นักแสดงนำ |
| --- | --- | --- | --- | --- |
| 1 - 2 | 19 - 20 เมษายน 2566 | เพื่อนายแค่หนึ่งเดียว | ทิชากร ภูเขาทอง | ณราวิชญ์ เลิศรัตน์โกสุมภ์ ภูวินทร์ ตั้งศักดิ์ยืน |
   สานต่อเรื่องราวความรักระหว่าง ปาล์ม และ หนึ่งเดียว หลังจากที่ต้องห่างกันนาน 3 ปี แต่โชคชะตาของทั้งคู่นั้นดันมีอุปสรรค เมื่อถูกย้อนกลับไปยังอดีตชาติในร่างของ คุณหลวงปรเมศวร์ และ บ่าวหนึ่ง พวกเขาจึงต้องหาวิธีเพื่อที่จะกลับไปยังโลกปัจจุบันและสาเหตุที่ทำให้พวกเขาถูกย้อนกลับมาในอดีต
| 3 - 4 | 26 - 27 เมษายน 2566 | แล้วแต่ดาว | ศิวัจน์ สวัสดิ์มณีกุล | อาเชน ไอย์ดึน ณัฎฐ์ฐชัย บุญประเสริฐ |
   ชีวิตที่เติบโตขึ้นของ คาบคลื่น และ ดาวเหนือ หลังจากเป็นแฟนกัน พวกเขาและเพื่อน ๆ จึงชวนกันไปออกทริปที่เชียงใหม่ การเที่ยวครั้งนี้ คาบคลื่น และ ดาวเหนือ จะสวีทหวานกันขนาดไหนและเดินหน้าเส้นทางความรักอย่างไรต่อไป
| 5 - 6 | 3 - 4 พฤษภาคม 2566 | คาธ | ธัญญ์วาริน สุขะพิสิษฐ์ | คณพันธ์ ปุ้ยตระกูล ธนวัฒน์ รัตนกิจไพศาล |
   เมื่อความรักสุขงอม ดีกรีความหวานจึงพุ่งทะยานสุดขีด อักก์ และ อายัน จึงตัดสินใจออกเดินทางใช้ชีวิตคู่ร่วมกันอย่างมีความสุข แต่กลับต้องพบกับบททดสอบที่จะพิสูจน์ความรักและความสัมพันธ์ของทั้งสอง
| 7 - 8 | 10 - 11 พฤษภาคม 2566 | Vice Versa | ณัฐพงษ์ มงคลสวัสดิ์ | จิตรพล โพธิวิหค ทวินันท์ อนุกูลประเสริฐ |
   เมื่อ ทะเล กับ ปืน เริ่มศึกษาเรียนรู้และใช้ชีวิตคู่อยู่ด้วยกันอย่างมีความสุข แต่ก็ดันมีเรื่องที่ไม่คาดฝันเกิดขึ้น เพราะมีเด็กน้อยแสนน่ารักปรากฏตัวพร้อมเรียกพวกเขาว่าปะป๊า ทั้งคู่จึงต้องตามหาว่าใครคือพ่อที่แท้จริงของเด็กน้อยคนนี้
| 9 - 10 | 17 - 18 พฤษภาคม 2566 | แฟนผมเป็นประธานนักเรียน | กรพรหม นิยมศิลป์ | นรวิชญ์ ฐิติเจริญรักษ์ ณัฐวรรธน์ จิโรชน์ธิกุล |
   ในโลกที่เรารู้จัก กันต์ และ ติณณ์ นั้นมีความรักและได้คบกันอย่างที่หวัง แต่ในอีกโลกหนึ่งในมัลติเวิร์ส กันต์ คือประธานนักเรียนสุดเนี้ยบ ส่วน ติณณ์ เป็นหัวหน้าชมรมดนตรีสุดแสบที่หวังจะชนะการประกวด Hot Sound วงดนตรีแนว Rock เมื่อบทบาทที่เปลี่ยนไปได้ถือกำเนิดขึ้น จึงเกิดเป็นเรื่องราวความรักอันชุลมุนวุ่นวายของทั้งคู่อีกครั้ง
| 11 - 12 | 24 - 25 พฤษภาคม 2566 | ชอกะเชร์คู่กันต์ | ศิวัจน์ สวัสดิ์มณีกุล | กษิดิ์เดช ปลูกผล จิรัชพงศ์ ศรีแสง |
   หลังจากที่ กันต์ และ เชร์ ตกลงคบเป็นแฟนกัน เชร์ ที่อยากให้ กันต์ เข้าใจถึงความรู้สึกของลูกน้องบ้าง จึงสั่งให้ กันต์ มาทดลองเป็นเด็กฝึกงาน และ เชร์ ก็รับหน้าที่เป็นเจ้านายคอยออกคำสั่งแทน ทำให้เรื่องราวความสัมพันธ์ในที่ทำงานของทั้งนั้นคู่มีสีสันและวุ่นวายกันยิ่งกว่าเดิม
| 13 | 31 พฤษภาคม 2566 | แค่เพื่อนครับเพื่อน | นพณัช ชัยวิมล | ภวัต จิตต์สว่างดี กรภัทร์ เกิดพันธุ์ |
   เมื่อคู่รักแบบลับ ๆ อย่าง ภัทร และ ปราณ ต้องมาเปิดศึกประชันฝีมือทำละครเวทีระหว่างคณะวิศวกรรมและคณะสถาปัตยกรรม โดยมีอุปสรรคใหญ่คือโรงละครที่เหลือว่างสำหรับคณะเดียวเท่านั้น ด้วยเหตุนี้ ภัทร และ ปราณ จึงต้องกลับมาเป็นศัตรูกันอีกครั้งเพื่อแย่งชิงโรงละครให้กับคณะของตัวเอง
| 14 - 15 | 1 และ 7 มิถุนายน 2566 | แค่เพื่อนครับเพื่อน x นิทานพันดาว | นพณัช ชัยวิมล | ภวัต จิตต์สว่างดี กรภัทร์ เกิดพันธุ์ พิรพัฒน์ วัฒนเศรษสิริ สหภาพ วงศ์ราษฎร์ |
   หลังจาก ภัทร และ ปราณ ตัดสินใจเดินทางมายังผาปันดาวเพื่อที่จะตามหา หัวหน้าภูผา และ ครูสีเทียน เจ้าของเรื่องนิทานพันดาว เพื่อขออนุญาตนำเรื่องราวของทั้งคู่ไปทำเป็นละครเวที แต่แล้วเรื่องนี้ดันเป็นเหตุให้ ภูผา และ เธียร เกิดผิดใจกัน ด้วยเหตุนี้ ภัทร และ ปราณ จึงต้องร่วมมือกันแก้ไขสถานการณ์ให้พวกเขากลับมาคืนดีกันให้ได้
| 16 | 8 มิถุนายน 2566 | นิทานพันดาว | นพณัช ชัยวิมล | พิรพัฒน์ วัฒนเศรษสิริ สหภาพ วงศ์ราษฎร์ |